open-index/open-wikipedia-markdown huggingface dataset:
אביבה מונג'יו

**אביבה מונג'יו** (באנגלית: **Aviva Mongillo**; נולדה ב-6 בפברואר 1998) הידועה גם בשם **קאריס** (באנגלית: **Carys**), היא זמרת ושחקנית קנדית. היא ידועה בתפקידיה כאליה קנדריק בסדרת הדרמה "בקסטייג'". לאחר ההצלחה של "Princesses Don't Cry", היא הוציאה את *To Anyone Like Me* ב-2 באוקטובר 2020, בהוצאת האחים וורנר קנדה.

בשנת 2023 חזרה עם הסינגלים "Recovering People Pleaser" ו-"Aquarius".

## ביוגרפיה
אביבה קיארה מונג'יו, נולדה ב-6 בפברואר 1998 במרקהם, קנדה. היא נולדה למשפחה איטלקית, שלדבריה "תמיד תמכה" בחלומותיה. בגיל שבע היא נרשמה לשיעורי משחק, ואחריהם שיעורי שירה ושיעורי גיטרה. היא למדה בבית הספר התיכון יוניונוויל, והמשיכה את לימודיה בעת שהשתתפה בתוכנית "בקסטייג'". מונג'יו סבלה מחרדה מגיל צעיר.

## קריירה
בזמן שלמדה בתיכון יוניונוויל, מונגיו פרסמה מספר שירים מקוריים בסאונדקלאוד. הם משכו את תשומת ליבו של מפיק מוזיקלי בטורונטו, שהזמין אותה לאולפן הקלטות, שם היא עבדה עם כותבי השירים, וחודש לאחר שהותה שם, הם הודיעו לה שהמוזיקה תשמש את פסקול הסדרה "בקסטייג'". הם אמרו לה שהיא צריכה לעבור אודישן לתפקיד בסדרה, והיא לוהקה לתפקיד אליה קנדריק. היא גילמה את התפקיד במשך שישים פרקים. ביוני 2016, מונג'יו הוציאה את סינגל הבכורה שלה, "Hype". הוא לווה בווידאו קליפ. ב-15 בספטמבר 2017 יצא מיני-אלבום הבכורה שלה, *Songs About Boys*. המיני-אלבום זכה לקידום ב-*Family Channel*, שאחראית על "בקסטייג'". ב-2017, היא הופיעה בסרט "אל תדבר עם איירין", סרט קומדיה קנדי.

בשנת 2018, מונג'יו החלה לגלם את התפקיד החוזר של ייניפר בתוכנית "אימהות עובדות". בשנת 2019, השתתפה בסרט "מה הסיכוי?" וגילמה גרסה מתבגרת של דמותה של שרליז ת'רון, וכן הופיעה בסרט *Random Acts of Violence*. מאוחר יותר ב-2019, היא החלה להופיע בשם הבמה קאריס, עם הסינגל "Bad Boy" שיצא ב-26 ביולי 2019. בחודש העוקב, "Princesses Don't Cry", שיר מתוך המיני-אלבום *Songs About Boys*, הפך ללהיט רדום בזכות חשיפה עולמית בטיקטוק. יותר מ-850,000 סרטונים נוצרו בשילוב השיר, אשר מאוחר יותר הופץ מחדש כסינגל בשם הבמה שלה. היא הצהירה שכשהשיר התחיל לצבור תאוצה, היא הייתה מבולבלת מכיוון שרצתה שקאריס תהיה דמות שהיא יכולה להרגיש "מורחקת ממנה", ולא רצתה להיראות כפגיעה. לאחר מכן, הצהירה שהיא אסירת תודה על ההזדמנות "להפוך לפגיעה" באמצעות המוזיקה שלה. הקליפ של "Princesses Don't Cry" פורסם ב-12 בנובמבר 2019. ביוני 2020, "No More" הופץ כסינגל הבא שלה, כשהוא מלווה בקליפ. ב-28 באוגוסט 2020, היא הוציאה את הסינגל "Crush", והכריזה שמיני-אלבום הבכורה שלה בתור קאריס, *To Anyone Like Me*, יופץ ב-2 באוקטובר 2020. עם יציאתו של *To Anyone Like Me*, השיר "When a Girl" פורסם כסינגל, עם קליפ נלווה.

בשנת 2025 גילמה את דורי בסדרת המותחן הפסיכולוגי של נטפליקס, "הימור" המבוססת על המאנגה באותו שם. 

## דיסקוגרפיה
### מיני-אלבומים
* 2017: *Songs About Boys*
* 2020: *To Anyone Like Me*

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:זמרות קנדיות
קטגוריה:זמרות-יוצרות קנדיות
קטגוריה:זמרות פופ קנדיות
קטגוריה:קנדיות שנולדו ב-1998
Jealousy (שיר של קווין)

"**Jealousy**" (בעברית: "**קנאה**") הוא שיר של להקת הרוק הבריטית קווין ששוחרר במקור באלבומם השביעי *[[Jazz (אלבום)|Jazz]]* משנת 1978, ושנה מאוחר יותר שוחרר כסינגל הרביעי והאחרון מהאלבום. השיר נכתב על ידי פרדי מרקיורי.

נכון לאוגוסט 2023 הושמע השיר למעלה מ-12 מיליון פעמים בספוטיפיי.

## רקע לשיר
השיר שוחרר רק בחמש מדינות כסינגל: ארצות הברית, קנדה, ברזיל, ניו זילנד ובברית המועצות, אך לא הצליח להיכנס למצעדים בשום מקום. הסינגל היה הסינגל היחיד של הלהקה בברית המועצות. בברית המועצות, הבי-סייד לסינגל היה Don't Stop Me Now, אך ביתר המדינות הבי-סייד היה "Fun It". ב-1980, השיר נכלל ברשימת השירים של אולימפיאדת מוסקבה (1980). Jealousy נכתב בידי פרדי מרקיורי, וכולל את בריאן מיי שמנגן בגיטרה אקוסטית שלו Hallfredh. הגיטרה קיבלה גשר חלופי מעץ קשיח, מסותת שטוחה, עם חתיכה קטנה של סריג חוט קטן שהונח בינו לבין המיתרים של הגיטרה ששכבו בעדינות מעל. המיתרים יצרו אפקט באזינג של סיטאר. האפקט הזה כבר שומש בשיר "White Queen (As It Began)" מאלבומם Queen II. במגזין בילבורד חשו כי האפקט הזה גרם לשיר להישמע בסגנון של הביטלס ("ביטלסקי"). כל הקולות הוקלטו על ידי מרקיורי.

## ביקורת על השיר
במגזין קאש בוקס אמרו כי השיר מתחיל עם "קטע פתיחה מעניין של פסנתר וצליל של סיטאר. הם אמרו עוד כי לשיר יש "מקצב נוקשה, תיפוף מובהק, נגינת פסנתר ישירה וקולות תזמור אופייניים" וש"הקולות של פרדי מרקיורי מעוררים" ו"נגינת הגיטרה של בריאן מיי בלתי רגילה". ברקורד וורלד אמרו כי "Jealousy" היא בלדה קלילה יותר מאשר שירי קווין הטיפוסיים.

## קרדיטים
*פרדי מרקיורי - זמרה, קולות רקע, פסנתר
*בריאן מיי - גיטרה אקוסטית
*רוג'ר טיילור - תופים
*ג'ון דיקון - גיטרה בס

## קישורים חיצוניים

## הערות שוליים

קטגוריה:שירי 1978
קטגוריה:סינגלים מ-1979
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:שירים על קנאה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
קיירון מקמאסטר

**קיירון מקמאסטר** (באנגלית: **Kyron McMaster**; נולד ב-3 בינואר 1997) הוא אתלט מאיי הבתולה הבריטיים, סגן אלוף העולם (בודפשט 2023), פעמיים אלוף חבר העמים הבריטי (גולד קוסט 2018 וברמינגהאם 2022) ופעמיים אלוף אמריקה הצפונית, אמריקה המרכזית והקריביים (טורונטו 2018 ופריפורט 2022) בריצת 400 מטר משוכות.

## קריירה מקצוענית
### 2017
באליפות העולם שנערכה באוגוסט בלונדון שבממלכה המאוחדת נפסל מקמאסטר בשלב המוקדמות בריצת 400 מטר משוכות.

### 2018
#### אלוף חבר העמים הבריטי
במשחקי חבר העמים הבריטי שנערכו באפריל בגולד קוסט שבאוסטרליה זכה מקמאסטר במדליית זהב בריצת 400 מטר משוכות בתוצאה של 48.25 שניות.

#### אלוף אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכה מקמאסטר במדליית זהב בריצת 400 מטר משוכות בשיא אליפות חדש של 48.18 שניות.

### 2019
באליפות העולם שנערכה באוקטובר בדוחה שבקטר סיים מקמאסטר במקום הרביעי בריצת 400 מטר משוכות בתוצאה של 48.10 שניות.

### 2021
באולימפיאדת טוקיו שנערכה ביולי-אוגוסט בטוקיו שביפן סיים מקמאסטר במקום הרביעי בריצת 400 מטר משוכות בשיא לאומי חדש של 47.08 שניות. מקמאסטר נשא את דגל איי הבתולה הבריטיים בטקס הפתיחה של האולימפיאדה ביחד עם השחיינית אלינה פיליפ.

### 2022
באליפות העולם שנערכה ביולי ביוג'ין שבאורגון, ארצות הברית סיים מקמאסטר במקום 20 בשלב המוקדמות בריצת 400 מטר משוכות עם תוצאה 49.98 שניות, והעפיל לשלב חצי הגמר, אך לא השתתף בו.

#### אלוף חבר העמים הבריטי
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה מקמאסטר במדליית זהב בריצת 400 מטר משוכות בתוצאה של 48.93 שניות.

#### אלוף אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה באוגוסט בפריפורט שבאיי בהאמה זכה מקמאסטר במדליית זהב בריצת 400 מטר משוכות בשיא אליפות חדש של 47.34 שניות.

### 2023
#### סגן אלוף העולם
באליפות העולם שנערכה באוגוסט בבודפשט שבהונגריה זכה מקמאמסטר במדליית כסף בריצת 400 מטר משוכות בתוצאה של 47.34 שניות, אחרי קרסטן ורהולם מנורווגיה (46.89 שניות) ולפני ראיי בנג'מין מארצות הברית (47.56 שניות). זו הייתה המדליה הראשונה של איי הבתולה הבריטיים במסגרת אליפות העולם באתלטיקה.

### 2024
באולימפיאדת פריז סיים במקום חמישי בריצת 400 מטר משוכות בתוצאה של 47.79 שניות.

## שיאים אישיים
### אצטדיון
* **[[ריצת 400 מטר משוכות]]:** 47.08 שניות (2021), **שיא איי הבתולה הבריטיים**

## קישורים חיצוניים

קטגוריה:איי הבתולה הבריטיים: ספורטאים
קטגוריה:אתלטים באולימפיאדת טוקיו (2020)
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:ילידי 1997
ישראל שכטר

**ישראל שכטר** (7 בדצמבר 1847, פוקשאן, נסיכות מולדובה – 1912) היה ממייסדי המושבה זכרון יעקב.

## קורות חייו
נולד בעיר פוקשאן, בנסיכות מולדובה, מאוחר יותר חלק מרומניה. אביו, יצחק הכהן, חסיד חב"ד מאזור ווהלין, התיישב עם אשתו חיה רחל בפוקשאן כדי לשמש שוחט בקהילה המקומית, ושם נולד שכטר, יחד עם אחיו התאום שניאור זלמן הידוע יותר כסלומון שכטר, חוקר חשוב במדעי היהדות ובמיוחד של גניזת קהיר, מייסד ונשיא איחוד בתי הכנסת של אמריקה (United Synagogue of America), מנהלו של בית המדרש לרבנים באמריקה (ה-JTS) בניו יורק ומורה דרכה של התנועה הקונסרבטיבית ביהדות.

שכטר סיים בית ספר יהודי בפוקשאן, הוכשר כשוחט וקיבל סמיכה לרבנות בשנת 1881. נשא לאישה את מרים-צביה לבית שטיינברג (1856–1892). בפוקשאן נולדו לזוג בן ובת. היה חבר ב"אגודת ישוב ארץ-ישראל", ובשנת 1882 המשפחה עלתה בעלייה הראשונה לארץ ישראל והייתה חלק מהקבוצה שהקימה את המושבה "זמארין", שכעבור כשנתיים עברה לחסות הברון רוטשילד ושמה הוסב לזכרון יעקב על שם אביו של הברון. לזוג נולדו עוד ארבע בנות. לאחר פטירת מרים צביה ב-1891 נשא ישראל את האלמנה טובה אברמוביץ (1867–1938) ולזוג נולדו ארבעה ילדים. בנוסף לאשתו טובה היו 3 בנים מנישואיה הראשונים. לפרנסתם הקימו משק חקלאי המבוסס על גידול בעלי חיים, פרדס, מטעים וכרמי יין ומאכל. את ענבי היין היו מגדלים בשיטת גידול "גביע", בה הגפן תומכת בעצמה, ולא על ידי הדליה, בגידולי בעל (ללא השקיה).

ישראל שכטר היה פעיל ציבור מרכזי בזכרון יעקב, חבר בהנהלת חברה קדישא, ובוועד המושבה.

### משפחתו
* בתו לאה נישאה לצבי נשרי. בתם הייתה הסופרת רינה הברון, אמו של העיתונאי אביב הברון. בת נוספת, מרים גבע, הייתה אמו של האמן הקריקטוריסט דודו גבע.
* בנו אבא שכטר היה פעיל ציבור, וראש המועצה הראשון של זכרון יעקב.
*בתו דבורה הייתה אמו של ההיסטוריון של העולם הקלאסי ישראל שצמן.

## הערות שוליים

קטגוריה:משפחת שכטר (זכרון יעקב)
קטגוריה:אנשי העלייה הראשונה
קטגוריה:זכרון יעקב: אישים
קטגוריה:אנשי היישוב ילידי רומניה
אדולף פון טרוטה

**אדולף פון טרוטה** (בגרמנית: **Adolf von Trotha**; 1 במרץ 1868 – 11 באוקטובר 1940) היה אדמירל גרמני בצי הקיסרי הגרמני. לאחר המהפכה הגרמנית שימש לזמן קצר כ-*Chef der Admiralität* הראשון, שהחליף את ה-*Reichsmarineamt* הקיסרי. לאחר שתמך בפוטש של קאפ במרץ 1920 הוא התפטר מתפקידו. מאוחר יותר מילא כמה תפקידים פוליטיים וימיים ברייך השלישי.

## משפחתו
טרוטה נולד ב-1 במרץ 1868 בקובלנץ, באותה תקופה חלק מפרובינציית הריין של ממלכת פרוסיה. טרוטה היה בנו השלישי של קרל פון טרוטה (1834–1870), שנהרג במלחמת צרפת–פרוסיה, כאשר בנו היה בן שנתיים בלבד. טרוטה התחתן עם אנה פון ולטהיים (15 בינואר 1877 – 8 באוגוסט 1964) ב-4 ביוני 1902, בתם של פריץ פון ולטהיים ואליזבת פון קרוסיגק.

## קריירה ימית
טרוטה הצטרף לצי הקיסרי הגרמני בשנת 1886 כמועמד לקצונה והועלה לדרגת לויטננט צור זי בשנת 1891. הוא שירת כמפקד ספינת הטורפדו *D3* וכקצין ניווט בסיירת הקטנה SMS זידלר. הוא הועלה לדרגת קפיטן-לויטננט ב-1899, ושירת כקצין מטה בשייטת מזרח אסיה עד 1901 והשתתף בדיכוי מרד הבוקסרים בסין.

מ-1901 עד 1906 טרוטה היה קצין מטה במשרד הצי הקיסרי תחת אלפרד פון טירפיץ. בתפקיד זה הועלה לדרגת קורבטנקפיטן ב-1904. בשנים 1906 עד 1908 הוא היה קצין ראשון על אוניית המערכה SMS אלזס ולאחר מכן עד 1909 במטה צי הים הפתוח. הועלה לדרגת פריגטנקפיטן ב-1909, מונה לתפקיד שליש של הקייזר ואותה שנה קיבל את הפיקוד על הסיירת SMS קניגסברג. הוא הועלה לדרגת קפיטן צור זי ב-7 במאי 1910, והצטרף למטה הצי. ב-20 בספטמבר 1913 קיבל את הפיקוד על אוניית המערכה הגדולה SMS קייזר. מ-1914 עד 1918 שירת טרוטה במלחמת העולם הראשונה. בשנת 1916 הוא הפך לרמטכ"ל צי הים הפתוח.

כ-*Chef der Admiralität* ממרץ 1919 היה טרוטה חבר (ללא הצבעה) בשתי ישיבות הקבינט הראשונות של רפובליקת ויימאר, קבינט שיידמן וקבינט באואר ממרץ 1919 עד מרץ 1920.

במרץ 1920 הוא תמך ב-פוטש של קאפ הכושל והתפטר מתפקידו. הוא פרש מהצי באוקטובר 1920 בדרגת ויצה-אדמירל.

## קריירה תחת הרייך השלישי
לאחר הפרישה, טרוטה קיבל על עצמו את ניהול ה-*[[:de:Großdeutscher Jugendbund|Grossdeutscher Jugendbund]]* (ליגת הנוער הגרמנית הגדולה) ב-1921. באוקטובר 1931 הוא היה אחד המשתתפים בצעדת חזית הרצבורג של נאצים ושל אנשי ימין אנטי-דמוקרטיים אחרים. לאחר תפיסת השלטון של הנאצים הוא הפך לחבר מועצה פרובינציאלי של פרובינציית ברנדנבורג ופרובינציית פוזן-פרוסיה המערבית. גם נשיא השר הפרוסי הרמן גרינג מינה אותו למועצת המדינה הפרוסית ב-13 בספטמבר 1933.

ב-23 במרץ 1934 נוסדה פדרציית הרייך לימאות גרמנית בראשות טרוטה; זה היה הארגון היורש של ליגת הצי. טרוטה מונה למנהיג כבוד של נוער היטלר הימי ב-15 בפברואר 1935. ב-1 במרץ 1938 הוענק לו תג מפלגת הזהב. מ-4 במרץ 1939 הוא שימש גם כיושב ראש הכבוד של הפדרציה הגרמנית לספורט ימי. באוגוסט 1939 הוענק לו דרגת אדמירל. לאחר מותו ב-11 באוקטובר 1940 נערכה לו הלוויה ממלכתית בברלין.

## קישורים חיצוניים

## הערות שוליים

קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור פרידריך
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1868
קטגוריה:גרמנים שנפטרו ב-1940
כריסטיאן נאפולס

**כריסטיאן אטאנאי נאפולס** (בספרדית: **Cristian Atanay Nápoles**; נולד ב-27 בנובמבר 1998) הוא אתלט קובני, זוכה מדליית ארד באליפות העולם (בודפשט 2023) בקפיצה משולשת.

## ביוגרפיה
### 2017
באליפות העולם שנערכה באוגוסט בלונדון שבממלכה המאוחדת סיים נאפולס במקום הרביעי בקפיצה משולשת בתוצאה של 17.16 מטר.

### 2018
באליפות העולם באולם שנערכה במרץ בברמינגהאם שבממלכה המאוחדת סיים נאפולס במקום התשיעי בקפיצה משולשת בתוצאה של 16.70 מטר.

### 2019
באליפות העולם שנערכה באוקטובר בדוחה שבקטר סיים נאפולס במקום החמישי בקפיצה משולשת בשיא אישי חדש של 17.38 מטר.

### 2021
באולימפיאדת טוקיו שנערכה באוגוסט בטוקיו שביפן סיים נאפולס במקום העשירי בקפיצה משולשת בתוצאה של 16.63 מטר.

### 2023
#### מדליית ארד באליפות העולם
באליפות העולם שנערכה באוגוסט בבודפשט שבהונגריה זכה נאפולס במדליית ארד בקפיצה משולשת בשיא אישי חדש של 17.40 מטר, אחרי הוגו פבריס זנגו מבורקינה פאסו (17.64 מטר) ובן ארצו לאסרו מרטינס (17.41 מטר).

## שיאים אישיים
### אצטדיון
* קפיצה משולשת: 17.40 מטר (2023)

### אולם
* קפיצה משולשת: 17.02 מטר (2018)

## קישורים חיצוניים

קטגוריה:קופצי משולשת
קטגוריה:אתלטים קובנים
קטגוריה:אתלטים באולימפיאדת טוקיו (2020)
קטגוריה:קופצי משולשת באולימפיאדת טוקיו (2020)
קטגוריה:קובנים שנולדו ב-1998
מרטין ג'ראם

אדמירל **סר תומאס הנרי מרטין ג'ראם**, GCMG, KCB (באנגלית: **Sir Thomas Henry Martyn Jerram**; 6 בספטמבר 1858 – 19 במרץ 1933) היה קצין בצי המלכותי שכיהן כמפקד העליון, תחנת סין.

## ביוגרפיה
ג'ראם נולד ב-6 בספטמבר 1858 בצ'ובהאם, והתחנך בבית הספר Woodcote House. הוא הצטרף לצי המלכותי ב-1871. הוא פיקד על גדוד של החטיבה הימית במשלחת לקניה ב-1890. לאחר מכן הוא היה ממלא מקום סגן הקונסול בביירה ומפנדה במזרח אפריקה הפורטוגלית במהלך התסיסה ב-1891. הוא המשיך לפיקוד על הספינות אה"מ נורת'המפטון ואה"מ קורקואה. מספטמבר 1899 עד מרץ 1902 הוא פיקד על ספינת ההדרכה אה"מ בוסקוואן, שהוצבה בנמל פורטלנד. במרץ 1902 הוא מונה לקפטן הדגל של אה"מ אלביון, ספינת הדגל השנייה בתחנת סין. מאוחר יותר פיקד על אה"מ ראסל.

הוא הצטרף למטה מפקד הפלגה השלישית של שייטת הבית ב-1909 ופיקד על הצי הלבן בתמרונים מאוחר יותר באותה שנה. בשנה שלאחר מכן הוא קיבל את הפיקוד על אוניות המערכה של הפלגה הרביעית ולאחר מכן הפך להיות סגן המפקד בצי הים התיכון.

הוא שירת במלחמת העולם הראשונה כמפקד העליון של תחנת סין בין השנים 1913 ל-1915, שם היה מעורב במרד בסינגפור ב-1915 לפני שמונה למפקד שייטת אוניות המערכה השנייה, במסגרתה השתתף בקרב יוטלנד ב-1916. האדמירל לורד ביטי היה לאחר מכן מלא ביקורת על תפקידו של ג'ראם והתלונן שג'ראם לא הצליח לתמוך בו עם רדת החשיכה. הוא פרש מהצי ב-1917 ומת באלברסטוק ב-19 במרץ 1933.

## משפחתו
ב-1892 התחתן עם קלרה איזבל פרסונס, אך התחתן שוב עם אן ג'יי לפני 1901, כאשר התגורר בפורטלנד. היו לו שני בנים:
* רוי מרטין ג'ראם, נולד ב-1895.
* נייג'ל מרטין ג'ראם, נולד ב-1900.

## הנצחה
* הר ג'ראם בהרי הרוקי הקנדיים נקרא על שמו בשנת 1922.

## הערות שוליים

קטגוריה:מסדר האמבט: אבירים וגבירות מפקדים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1858
קטגוריה:בריטים שנפטרו ב-1933
דניאל רוברטס

**דניאל אליס רוברטס** (באנגלית: **Daniel Ellis Roberts**; נולד ב-13 בנובמבר 1997) הוא אתלט אמריקאי, זוכה מדליית כסף באולימפיאדת פריז (2024) בריצת 110 מטר משוכות, זוכה מדליית ארד באליפות העולם (בודפשט 2023) בריצת 110 מטר משוכות.

## קריירה מקצועית
### 2019
באליפות העולם שנערכה באוקטובר בדוחה שבקטר נפסל רוברטס בשלב המוקדמות בריצת 110 מטר משוכות.

### 2021
באולימפיאדת טוקיו שנערכה באוגוסט בטוקיו שביפן סיים רוברטס במקום התשיעי בריצת 110 מטר משוכות בתוצאה של 13.33 שניות.

### 2022
באליפות העולם שנערכה ביולי ביוג'ין שבאורגון, ארצות הברית נפסל רוברטס בשלב המוקדמות בריצת 110 מטר משוכות.

### 2023
#### מדליית ארד באליפות העולם
באליפות העולם שנערכה באוגוסט בבודפשט שבהונגריה זכה רוברטס במדליית ארד בתוצאה של 13.09 שניות, אחרי גרנט הולוואי מארצות הברית (12.96 שניות) והאנסל פרצ'מנט מג'מייקה (13.07 שניות).

### 2024
#### מדליית כסף באולימפיאדת פריז
באולימפיאדת פריז באוגוסט זכה רוברטס במדליית כסף בתוצאה של 13.09 שניות, אחרי גרנט הולוואי מארצות הברית (12.99 שניות).

## שיאים אישיים
### אצטדיון
* **[[ריצת 110 מטר משוכות]]**: 13.00 שניות (2019)

### אולם
* **[[ריצת 60 מטר משוכות]]**: 7.39 שניות (2023)

## קישורים חיצוניים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:רצי משוכות אמריקאים
קטגוריה:ג'ורג'יה: אתלטים
קטגוריה:אתלטים אמריקאים באולימפיאדת פריז (2024)
קטגוריה:אמריקאים שנולדו ב-1997
הנרי אביטל

**הנרי אביטל** (נולד ב-1966) הוא שחקן כדורסל כיסאות גלגלים ובעבר חבר נבחרת ישראל.

אביטל נפצע במבצע שלום הגליל ומרותק לכיסא גלגלים. בנעוריו היה שחקן כדורגל בקבוצת מכבי יפו ולאחר הפציעה החל להתאמן בבית הלוחם בתל אביב והצטרף לנבחרת הכדורסל בכיסאות גלגלים.

היה חבר נבחרת ישראל בכדורסל בכיסאות גלגלים והשתתף במשחקי אליפות אירופה ואליפות עולם. עם הנבחרת יצא אל המשחקים הפאראלימפיים ברצלונה (1992) ובהם דורגו במקום העשירי.

אביטל גרוש ואב לשני ילדים. הוא עוסק באימון אישי לספורטאים ובגישור.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים נכי צה"ל
קטגוריה:ישראלים שנולדו ב-1966
אלירן אליה

**אלירן אליה** (נולד ב-9 בפברואר 1985) הוא במאי קולנוע, תסריטאי, מורה לקולנוע, מחנך וחבר מועצת העיר אור יהודה. כיהן בעבר כסגן ראש העירייה.

## ביוגרפיה
אליה נולד באור יהודה לזאב אליה, עובד עירייה, ורינה אליה, עובדת משק בית, ולו שלושה אחים צעירים ממנו. גדל בשכונת שפרינצק, המוכרת כשכונת מצוקה.

בילדותו הוגדר כנער בסיכון. למד בתיכון פרקאוף בעיר במגמת קולנוע יחד עם נערים נוספים שהוגדרו כמתקשים.

בשנת 2003 התגייס לצה"ל ושירת בגדוד צבר של חטיבת גבעתי. בהמשך יצא לקורס מ"כים ושירת בקבע כרב-סמל הפלוגה. מפקדו  נהרג לצד חברו למחלקה,  בציר פילדלפי, במהלך משימת האבטחה על החיילים שאספו את שיירי גופות הלוחמים מאסון הנגמ"ש השני ב-12 במאי 2004.

עם שחרורו מצה"ל החל לימודי קולנוע בקמרה אובסקורה. במהלך לימודיו החל ללמד כיתת תלמידי "אתגר" (תלמידים על סף נשירה שרובם לא משלימים תעודת בגרות) בתיכון בו למד.

בשנת 2009 במהלך לימודיו בקמרה אובסקורה ביים את הסרט "15 שניות" אשר הוצג במסגרת פסטיבל חיפה לקולנוע.

סרט הגמר של אליה "קשת בענן" מבוסס על אירועי מאי 2004 ברצועת עזה בו ישראל ספגה אבידות קשות ובהם חבריו לגדוד צבר. הסרט שפורסם ב-2012 קיבל מענק הפקה מהקרן החדשה לקולנוע.

ב-2018 יצא לאקרנים סרטו הראשון באורך מלא של אליה "מוטלים בספק". הסרט היה מועמד לתשעה פרסי אופיר. הסרט אותו כתב וביים אליה עוסק באסי (רן דנקר) תסריטאי תל אביבי שנידון לעבודות שרות בעקבות תאונת דרכים בה היה מעורב. בעבודות השירות הוא מדריך חוג לקולנוע בעיירת פיתוח בדרום הארץ, במקלט שכונתי, כאשר תלמידיו הם חבורת צעירים שהיו מעורבים בפלילים. הסרט מבוסס על ניסיונו של אליה כמורה מתנדב בחוג קולנוע לנוער בסיכון בבאר שבע. ועל היכרותו עם עדן אוחיון אשר דקר למוות את גדי ויכמן רק כי העיר לחבורת נערים בגינה מתחת לביתו לשמור על השקט. בנוסף לשחקנים המקצועיים השתתפו בסרט 11 נערים ונערות חסרי ניסיון במשחק שנמנו על תלמידיו של אליה בעבר.

ביולי 2022 עלתה ב-HOT הסדרה "העיר הטובה" שכתב וביים. "העיר הטובה" היא דרמה חברתית פוליטית, על מורה צעיר שמורד במעמד החברתי שלו, ובחוקים שמובילים את תושבי עירו אל גורל ידוע מראש של עבריינות, עוני וחיים נטולי חלומות. הוא מנסה לגאול את תלמידיו שלא רוצים להיגאל, והופך להיות מועמד לראשות העיר, אשר ממריא פוליטית אך מתרסק אישית ומוסרית. בסדרה כיכב עוז זהבי ולצידו שיחקו תיקי דיין, אילנית לוי, אימרי ביטון, אגם בוחבוט, יעקב כהן וקבוצה של נערים שנמצאו במסגרות של נוער עובר חוק.

## קריירה ציבורית
בשנת 2018 התמודד אליה למועצת עיר הולדתו אור יהודה. רשימתו של אליה, "קול העיר" זכתה בשני מנדטים והוא מונה לסגן ראש העיר, ליאת שוחט, ולממונה בין היתר גם על פיתוח השכונות הוותיקות. בשנת 2024 התמודד לכהונה נוספת בראש רשימת "העיר שלנו" שזכתה לתמיכת מפלגת כחול לבן. רשימתו זכתה ל-2 מנדטים ואליה נשאר באופוזיציה העירונית.

## חיים אישיים
בחודש מאי 2020 הכריז אליה בפוסט ברשת החברתית פייסבוק על היותו הומוסקסואל.

הוא שיתף שבמשך שנים ארוכות התחבט עם זהותו המינית ואף עבר טיפולי המרה בניסיון לשנות את נטיתו המינית.

## פילמוגרפיה
* "15 שניות" (2009)
* "ניחוח של חנה" (2010)
* "קשת בענן" (2012)
* "פתאום דפיקה בדלת" (2013)
* "מוטלים בספק" (2018)
* "העיר הטובה" (2022)

## קישורים חיצוניים

*  בפודקאסט "הקלט כסדרה"
* דבר הבמאי: אלירן אליה על "מוטלים בספק"

## הערות שוליים

קטגוריה:בוגרי תיכון פרקאוף (אור יהודה)
קטגוריה:במאים ישראלים
קטגוריה:אור יהודה: אישים
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו ב-1985
חידת משולם

**חידת משולם** היא סדרה עלילתית-תעודית בת שלושה פרקים ששודרה בשנת 2022 בערוץ כאן 11. הסדרה עקבה ושחזרה את פרשת עוזי משולם שהתרחשה ביהוד בשנות ה-90 של המאה ה-20. יוצרי הסדרה הם רני סער, אושר אסולין, יואב גרוס ועמי גלאם. נכון לאוגוסט 2023, פרקי הסדרה צברו למעלה מ-257 אלף צפיות באתר יוטיוב.

את דמותו של משולם שיחק בשחזור השחקן יואב לוי. לצד השחקנים והשחזור העלילתי, התראיינו בסדרה גם דמויות שלקחו חלק בזמן אמת בפרשה: שוטרים, עיתונאים וחברי קבוצתו של עוזי משולם – וזאת לצד קטעי ארכיון. לעיתים הראיונות נערכו במקביל לעלילה המבוימת – כך במקרה של אילה חסון, שהתראיינה במקביל לגילומה על ידי השחקנית דנה מיינרט.

דניאל שירין ממקור ראשון, נועם פתחי מישראל היום ורועי אבן מTvbee שיבחו את הסדרה. לעומת זאת, מוטי ענברי מעיתון הארץ ביקר את הסדרה וטען כי היא מסע יחסי ציבור למשולם.

## שחקנים
שחקני הסדרה
* יואב לוי – עוזי משולם
* מירב שירום – אלישבע משולם
* שחף קהלני – שלומי משולם
* גיא גורביץ – נתן שיפריס
* חגית דסברג – שושי זייד
* דנה פרידר – הבת של שושי זייד
* איתמר זנדני – שלומי קעטבי
* זהר סדן – לנדאו
* יפתח קמינר – גבי לסט
* אודי רצין – דוד צור
* דנה מיינרט – איילה חסון
* יהודה נהרי – רמי צוברי

## ראו גם
* פרשת ילדי תימן

## קישורים חיצוניים

*  באתר תאגיד השידור הישראלי

## הערות שוליים

קטגוריה:כאן 11: תוכניות וסדרות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:פרשת ילדי תימן
קטגוריה:יהוד-מונוסון: תרבות
רשימת הנציגויות הדיפלומטיות של פיג'י

ממוזער|400px|פריסת הנציגויות הדיפלומטיות של פיג'י.
**רשימת הנציגויות הדיפלומטיות של פיג'י** להלן רשימת הנציגויות הדיפלומטיות של פיג'י ברחבי העולם. 
הנציגויות מופעלות על ידי המשרד ליחסי חוץ ושיתופי פעולה בינלאומיים של פיג'י.

## אמריקה

* וושינגטון די.סי – שגרירות.
* לוס אנג'לס – משרד ליחסי סחר.

## אסיה
* 
** בייג'ינג – שגרירות.
** שאנגחאי – קונסולייה כללית.
* 
** ניו דלהי – משלחת קונסולרית בכירה.
* 
** ג'קרטה – שגרירות.
* 
** טוקיו – שגרירות
*  – משלחת קונסולרית בכירה.
*  
** סאול – שגרירות.
* 
**  אבו דאבי – שגרירות.

## אירופה
* 
** בריסל – שגרירות.

* 
** לונדון – משלחת קונסולרית בכירה.

## אוקיאניה
* 
** קנברה – משלחת קונסולרית בכירה. 
** סידני – קונסולייה כללית.
* 
** וולינגטון – משלחת קונסולרית בכירה. 
* 
** פורט מורסבי – משלחת קונסולרית בכירה.

## ארגונים בינלאומיים
*  – משלחת קבועה.

קטגוריה:פיג'י: יחסי חוץ
סיפורה של אדל ה.

**סיפורה של אדל ה.** (בצרפתית **L'Histoire d'Adèle H.**) הוא סרט ביוגרפי צרפתי משנת 1975 בבימויו של פרנסואה טריפו, עם איזבל אג'אני ו בתפקידים הראשיים.

## התסריט
התסריט מבוסס על נתונים היסטוריים ועל יומנה של אדל הוגו  שיצא לאור בשנת 1968, לאחר שהתגלה בשנת 1915, כ־50 שנה לאחר מותה. אדל הוגו הייתה בתו הצעירה של ויקטור הוגו ושהתה עם משפחתה בגלות באיי התעלה הבריטיים. אהבתה הכפייתית (ארוטומניה) לקצין אנגלי הביאה לקריסתה הפיזית והנפשית.

## תקציר העלילה
כשהייתה בגלות עם יחד אביה באי גרנזי, היא התאהבה בסגן פינסון מהצבא הבריטי וזה החזיר לה אהבה ואף הציע נישואים, מבלי שהתכוון לכך. כשהוא הוצב בהליפקס, קנדה, היא נסעה בעקבותיו. בשנת 1863 בהליפקס (נובה סקוטיה) היא קוראת לעצמה בשם בדוי "מיס לולי" ושוכרת חדר בביתם של הזוג סונדרס.

היא מתקיימת מקצבה ששולח לה אביה, מתחילה לכתוב יומן ומתיידדת עם בעל חנות ספרים-מר ויסלר (ג'וזף בלצ'לי)-שמספק לה ניירות כתיבה. היא נפגשת עם פינסון אך הוא דוחה אותה.

מצבה הנפשי של אדל הולך ומידרדר. מידי לילה היא חווה ביעותי לילה בו הוא רואה את אחותה הגדולה לאופולדין  שנספתה בטביעה יחד על בעלה זמן קצר לאחר חתונתם.

היא חולה בצדרת והרופא שמטפל בה מזהה פתק עליו כתובת של ויקטור הוגו. הוא מגלה זאת לגב' סונדרס (סלביה מריוט) אך היא לא יודעת מי זה ויקטור הוגו וגם אינה רוצה להביך את אדל.

מר ויסלר רוצה לתת לאדל מתנה לאדל את הספר עלובי החיים אך אדל מבינה שזיהה אותה ונמלטת מחנותו.

התנהגות אדל כלפי פינסון הופכת לכפייתית. היא מודיעה למשפחתה כי הם נישאו וזה מתפרסם בעיתון בגרנסי. היא משלמת לזונה כדי שתתייחד עם פינסון ותענג אותו...

כשנודע לה שפינסון התארס עם בת שופט, היא מתפרצת לבית השופט, מדברת בגנותו של פינסון כי הוא מהמר שקוע בחובות ונאלץ להתגייס כדי לא לשבת בבית כלא וכי הם נשואים והיא בהיריון ממנו. השופט מבטל את האירוסין.

אדל צופה בהופעה של מהפנט (עברי גיטליס) ופונה אליו בבקשה אם יוכל להפנט את פינסון שיאהב אותה. הוא מסכים ודורש 5.000 פרנק. כשאדל מבחינה שהאדם שהוא "היפנט" בהופעה הוא למעשה שייך לצוות שלו היא מבינה שהוא רמאי ועוזבת אותו במהירות.

כספה של אדל אוזל והיא עוברת לגור בבית מחסה, מסתובבת ברחובות בבגדים קרועים.

פינסון עובר עם יחידתו לברבדוס ובכסף ששלוח לה הוגו היא נוסעת לשם אך מצבה הנפשי והפיזי מידרדר. היא מסתובבת ברחובות ברידג'טאון במבט בוהה. חברו של פינסון מזהה אותה ומודיע לו. פינסון עוקב אחריה אך היא עוברת מולו במבט קר ובוהה ואינה מגיבה למראהו.

לבסוף אדל קורסת בשוק ונמצאת על ידי שפחה לשעבר שלוקחת אותה לביתה וסועדת אותה. נוצר קשר עם משפחתה והיא חוזרת לפריז. הוגו מאשפז אותה במוסד לחולי נפש שם היא גרה 40 שנה ונפטרת בגיל 85 בשנת 1915.

## צוות השחקנים

## הפקה
צילומי הסרט נערכו באי גרנזי ובסנגל.

## פרסים והוקרה
איזבל אג'אני הייתה מועמדת לפרס אוסקר לשחקנית הטובה ביותר והייתה אז לשחקנית הצעירה ביותר שהייתה מועמדת לפרס זה. היא הייתה מועמדת פרס סזאר וזכתה ב וכן בפרס .

## קישורים חיצוניים

*קדימון לסרט, באתר יוטיוב
*סיפורה של אדל ה., באתר TCM
*על הסרט, באתר יוטיוב
## הערות שוליים

קטגוריה:סרטי 1975
קטגוריה:סרטי דרמה צרפתיים
קטגוריה:סרטי יונייטד ארטיסטס
קטגוריה:סרטים באנגלית
קטגוריה:סרטי דרמה ביוגרפיים
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטים צרפתיים
קטגוריה:סרטים תקופתיים
קטגוריה:פסיכולוגיה בקולנוע
סירקוז (סדרת לוויינים)

שמאל|ממוזער|200px|מודל לוויין סרקוז 4
**סִירָקוּז** (בצרפתית: **Syracuse**, קיצור ל–**SYstème de RAdioCommunication Utilisant un SatellitE,** "מערכת תקשורת רדיו באמצעות לוויינים". הקיצור הוא גם שמה בצרפתית של העיר סִירָקוּזָה) היא סדרת לווייני תקשורת שפותחה בצרפת ושיגוריה נמשכים גם כיום. הלוויינים מיועדים לתקשורת צבאית.

פיתוח המערכת החל בשנות ה-80 של המאה ה-20. הדור הראשון של המערכת התבסס על תוספת ציוד צבאי ללווייני תקשורת אזרחית. ציוד זה התווסף ללווייני Télécom 1 ששוגרו בשנים 1984, 1985 ו-1988. הדור השני של המערכת גם התבסס על תוספת ציוד ללוויינים אזרחיים מדגם Télécom 2 ששוגרו בשנים 1991, 1992, 1995 ו-1996. ציוד לדור השני סופק על ידי חברה בריטית-צרפתית Matra Marconi Space שפיתחה לוויינים מסדרת Skynet הבריטית.

הדור השלישי התבסס על לוויינים ייעודיים והוא כלל לוויינים, תחנות קרקע ונקודות קצה יבשתיות וימיות. המערכת הייתה בבעלות מטה הכוחות המזוינים ונתנה לו עצמאות מבחינת תקשורת לוויינית. המערכת כללה לוויינים ששוגרו בשנת 2005 ו-2006. הלוויין השלישי שפותח במשותף עם איטליה. הוא שוגר בשנת 2015. לוויין נוסף Athena-Fidus (Access on theatres for European allied forces nations-French Italian dual use satellite) שוגר בשנת 2014. גם לוויין זה נמצא בבעלות משותפת צרפתית-איטלקית.

בשנת 2018 הוכרז על הצורך בדור חדש של הלוויינים. לוויינים אלו במשקל 3850 ק"ג לראשונה צוידו במנוע פלזמה לשינויי מסלול. יכולת עודפת של הלוויינים ניתנת למכירה לצורכי צבאות זרות. הלוויינים נבנו על ידי Thales Alenia Space ואיירבוס ביטחון וחלל כמיזם משותף. הם שוגרו בשנת 2021 ו-2023. היה מתוכנן גם הלוויין השלישי אך באפריל 2023 הוכרז על ביטולו לטובת מערכת IRIS² של האיחוד האירופי. כמו כן הוחלט על תחילת פיתוח של "דור חמש" של המערכת.

## קישורים חיצוניים
* תיאור הלוויים ושיגורים
* תיאור סירקוז 3
* תיאור סירקוז 4 באתר היצרן

## הערות שוליים

קטגוריה:תוכנית החלל הצרפתית
קטגוריה:לווייני תקשורת
דוד דושמן

**דוד אלכסנדרוביץ' דושמן** (ברוסית: Давид Александрович Душман) (1 באפריל 1923 - 4 ביוני 2021) היה חייל יהודי-סובייטי בצבא האדום ומאמן סיוף של הנבחרת האולימפית הסובייטית. דושמן סייע בשחרור מחנה הריכוז אושוויץ-בירקנאו בפולין הכבושה, וכן נלחם בקרב סטלינגרד ובקרב קורסק במהלך מלחמת העולם השנייה.

## ביוגרפיה
דושמן נולד ב-1 באפריל 1923 בדנציג. אביו היה גנרל, רופא ספורט ורופא צבאי בצבא האדום, בעוד אמו הייתה רופאת ילדים. דושמן בילה חלק מילדותו במינסק לפני שהמשפחה עברה למוסקבה, שם אביו מונה לעמוד בראש המרכז הרפואי במכון המדינה לספורט. אביו גורש מאוחר יותר לגולאג צפונית לחוג הארקטי ב-1938 במהלך הטיהורים הגדולים של סטלין, שם מת עשר שנים מאוחר יותר.

### מלחמת העולם השנייה
דושמן התנדב לצבא האדום כנהג טנק, והשתתף בקרב סטלינגרד ובקרב קורסק במהלך מלחמת העולם השנייה. הוא קיבל יותר מארבעים עיטורים ואותות הצטיינות, כולל עיטור מלחמת המולדת.

בשעות הצהריים המוקדמות של 27 בינואר 1945, נהג דושמן בטנק T-34 על הגדר החשמל של מחנה אושוויץ בירקנאו בפולין, ובכך פתח את המחנה ואיפשר לחיילי הרגלים של הדיוויזיה ה-322 בצבא האדום להיכנס למחנה. על הדברים שראה דושמן במחנה המשוחרר, האנשים רעבים, והגופות הרבות סיפר "זרקנו להם את כל מזון השימורים שלנו ומיד יצאנו לצוד את הפשיסטים".

הוא נפצע קשה שלוש פעמים במהלך המלחמה.

### קריירת סיוף
אחרי המלחמה, הפך דושמן לסייף מקצועי. הוא אימן את נבחרת הנשים הלאומית בסיוף של ברית המועצות מ-1952 עד 1988. בתפקידו כמאמן סיוף באולימפיאדת מינכן 1972, הוא היה עד לטבח הספורטאים במינכן. הוא התגורר ממש מול הספורטאים הישראלים ותיאר שהוא היה "מזועזע" מהאירועים, תוך שהוא עצמו היה מאוד מודע לרקע היהודי שלו באותו זמן.

דושמן המשיך לבקר במועדון הסיוף המקומי שלו כמעט מדי יום עד גיל 94, על פי הוועד האולימפי הבינלאומי.

### חיים אישיים
דושמן חי באוסטריה במשך כמה שנים בשנות ה-90 לפני שעבר למינכן. מ-1996 ועד מותו ב-4 ביוני 2021, הוא חי במינכן-נויפרלך, יחד עם אשתו זויה עד מותה כמה שנים לפני כן.

## קישורים חיצוניים

* 

## הערות שוליים

קטגוריה:מאמני ספורט סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:העיר החופשית דנציג: אישים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי הכוכב האדום
קטגוריה:מעוטרי עיטור התהילה
קטגוריה:מעוטרי עיטור המלחמה הפטריוטית הגדולה
קטגוריה:שריונאים סובייטים
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:מהגרים מברית המועצות לגרמניה
קטגוריה:סובייטים שנולדו ב-1923
קטגוריה:נפטרים ב-2021
מיירון ג'ורג'

**מיירון אנטוניו ג'ורג' קלייטון** (בספרדית: **Mayron Antonio George Clayton**; נולד ב-23 באוקטובר 1993 בלימון שבקוסטה ריקה) הוא כדורגלן קוסטה ריקאי המשחק בעמדת החלוץ בנבחרת קוסטה ריקה.

## קריירת מועדונים
ג'ורג' שיחק בקבוצות לימון מליגת העל של קוסטה ריקה, OFI כרתים מליגת העל היוונית, הוברו, ראנס, לינגבי בולקלוב ומיטיולן מליגת העל הדנית, וולרנגה מליגת העל הנורווגית, בודפשט הונבד מליגת העל ההונגרית, קאלמאר מליגת העל השוודית, פו מליגת המשנה הצרפתית ולוזאן מליגת העל השווייצרית.

ב-21 ביוני 2022 חזר לפו מליגת המשנה הצרפתית.

ב-31 באוגוסט 2023 חתם ג'ורג' לשנתיים בקבוצת בית"ר ירושלים מליגת העל הישראלית.

ב-4 בספטמבר ערך את הופעת הבכורה שלו בבית"ר כשפתח בהרכב במסגרת המחזור השני בליגת העל נגד מ.ס. אשדוד, משחק בו גם כבש צמד שערי בכורה בקבוצה שהובילו לניצחון 2–1 של קבוצתו.

לאחר הגעתם של המנהל המקצועי אלמוג כהן והמאמן ברק יצחקי לבית"ר ירושלים הוריד ג'ורג' במשקלו בצורה ניכרת ונכנס לכושר הבקעה בסוף העונה הסדירה ובפלייאוף התחתון. את העונה סיים ג'ורג' עם 8 שערים ו-2 בישולים ב-23 הופעות, כש-4 שערים מגיעים בשמונת המשחקים האחרונים של העונה.

את עונת 2024/2025 סיים ככובש המוביל של בית"ר עם 11 שערים בכל המסגרות ב-33 הופעות מתוכן רק 20 בהרכב (8 בליגה - ראשון ביחד עם סילבה קאני, 3 בגביע - ראשון ביחד עם עומר אצילי).

## קריירה בינלאומית
ב-10 באוקטובר 2014 ערך ג'ורג' את הופעת הבכורה שלו בנבחרת קוסטה ריקה, בניצחון 3–4 על נבחרת עומאן במשחק ידידות.

נכלל בסגל נבחרת קוסטה ריקה לטורניר גביע הזהב 2019, וערך ארבע הופעות בטורניר. ב-20 ביוני 2019 הבקיע את שער הבכורה שלו בנבחרת, בניצחון 1–2 על נבחרת ברמודה במסגרת שלב הבתים של הטורניר.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:כדורגלני לימון
קטגוריה:כדורגלני OFI כרתים
קטגוריה:כדורגלני ראנס
קטגוריה:כדורגלני לינגבי בולדקלוב
קטגוריה:כדורגלני מיטיולן
קטגוריה:כדורגלני וולרנגה
קטגוריה:כדורגלני בודפשט הונבד
קטגוריה:כדורגלני קאלמאר
קטגוריה:כדורגלני לוזאן
קטגוריה:כדורגלני פו
קטגוריה:כדורגלני בית"ר ירושלים
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2019
קטגוריה:כדורגלנים זרים בישראל
קטגוריה:ספורטאים זרים ביוון
קטגוריה:ספורטאים זרים בדנמרק
קטגוריה:ספורטאים זרים בנורווגיה
קטגוריה:ספורטאים זרים בהונגריה
קטגוריה:ספורטאים זרים בשוודיה
קטגוריה:ספורטאים זרים בצרפת
קטגוריה:ספורטאים זרים בשווייץ
קטגוריה:ספורטאים קוסטה ריקאים בישראל
קטגוריה:קוסטה ריקאים שנולדו ב-1993
קאי סוטו

**קאי זכארי פרלאדו סוטו** (באנגלית: **Kai Zachary Perlado Sotto**; נולד ב-11 במאי 2002) הוא כדורסלן פיליפיני המשחק בעמדת הסנטר בהירושימה דרגונפלייס היפנית.

## קריירה
סוטו נולד בלאס פיניאס שבמטרופולין מנילה, לאב שהיה כדורסלן בעברו. הוא החל לשחק כדורסל בתיכונים מקומיים, ובמרץ 2019 עבר לארצות הברית בניסיון לקדם את הקריירה שלו. ב-13 במאי 2020 חתם בג'י ליג איגנייט מליגת הפיתוח של ה-NBA. הוא היה אמור להצטרף לסגל הקבוצה לקראת משחקיה ב"בועה" מיוחדת שסודרה עבורה בשל מגפת הקורונה, אך בפברואר 2021 נחתך מהקבוצה לפני ששיחק במדיה משחק רשמי, לאחר שהעדיף לייצג את נבחרת הפיליפינים במוקדמות אליפות אסיה 2022 בעת שמשחקים אלו נקבעו על תאריכי פתיחת הליגה.

ב-21 באפריל 2021 חתם באדלייד 36' מליגת העל האוסטרלית, לאחר שלא התאפשר לו להתמודד בדראפט 2021 ב-NBA. בעונתו הראשונה העמיד ממוצעים של 7.5 נקודות, 4.5 ריבאונדים ו-0.8 חסימות ב-15.3 דקות למשחק, ובעונתו השנייה העמיד ממוצעים של 6.8 נקודות, 4.5 ריבאונדים ו-0.8 חסימות ב-12.9 דקות למשחק. ב-28 באפריל 2022 הודיע כי יתמודד בדראפט 2022 ב-NBA, אך לא נבחר ושב לאדלייד. בפברואר 2023 עזב את אדלייד וחתם בהירושימה דרגונפלייס היפנית עד לתום העונה. ב-18 במרץ 2023 רשם דאבל דאבל, עם 21 נקודות ו-12 ריבאונדים, בניצחון קבוצתו 90–72 על איבראקי רובוטס. ב-24 במאי האריך את חוזהו בקבוצה, כולל סעיף יציאה ל-NBA.

ב-23 ביוני 2023 הוזמן על ידי אורלנדו מג'יק לליגת הקיץ של ה-NBA, ובהופעת הבכורה שלו בטורניר, נגד פורטלנד טרייל בלייזרס, רשם שש נקודות, ארבעה ריבאונדים ושלוש חסימות ב-13 דקות משחק, אך נפצע בגבו במשחק הבא ולא שיחק יותר בטורניר.

### קריירת נבחרות
סוטו מייצג את נבחרת הפיליפינים בכדורסל. ב-2017 ייצג את נבחרת הפיליפינים באליפות דרום-מזרח אסיה עד גיל 16, העמיד ממוצעים של 16.8 נקודות, 8.5 ריבאונדים ושלוש חסימות למשחק, והוביל את קבוצתו לזכייה במדליית הזהב. באפריל 2018 ייצג את הפיליפינים באליפות אסיה עד גיל 16, הוביל את קבוצתו למקום הרביעי עם ממוצעים של 16.8 נקודות, 13.5 ריבאונדים ו-2.5 חסימות למשחק, ואף סיים את הטורניר כשחקן המוביל בריבאונדים, בחסימות ובמדד יעילות. הוא רשם 28 נקודות, 21 ריבאונדים ושלוש חסימות בניצחון ברבע הגמר על יפן, ורשם 26 נקודות, 21 ריבאונדים ושש חסימות בהפסד בחצי הגמר לסין.

## קישורים חיצוניים

## הערות שוליים

קטגוריה:כדורסלנים פיליפינים
קטגוריה:כדורסלני אדלייד 36'
קטגוריה:כדורסלני נבחרת הפיליפינים
קטגוריה:פיליפינים שנולדו ב-2002
אדל (ספר)

**אדל** הוא רומן היסטורי מאת הסופרת הישראלית והיוצאת בשאלה יוכי ברנדס אשר מגולל את סיפורם של מייסד תנועת החסידות הבעל שם טוב ובתו אדל. הספר יצא לאור ב-12 באוגוסט 2018 על ידי כנרת זמורה-ביתן דביר, נכנס לחמישייה הראשונה ברשימת רבי המכר של צומת ספרים ושל סטימצקי לשנת 2018 ונחשב כספר החשוב ביותר של ברנדס.

הספר מגולל את קורות חייו של הבעל שם טוב, דרך נקודת מבטה של בתו. במסעותיהם מתואר כיצד תורתו של הבעל שם טוב מתפתחת עקב נסיבות חייו ומושפעת מהם.

## רקע וכתיבה
ברנדס החלה לכתוב את "אדל" עוד בשנת 2012. היא שאפה שהרומן לא יתבסס רק על הביוגרפיה של הבעל שם טוב אלא גם על תורתו. כרקע לכתיבת הספר עברה על מאות מחקרים וסיפורים העוסקים בדמותו של הבעל שם טוב, וציינה שהספרים שהשפיעו באופן המשמעותי ביותר על ספרה הם "הבעל שם טוב האיש שבא מן היער" של רועי הורן, "בעל השם - הבעש"ט - מאגיה, מיסטיקה, הנהגה" של עמנואל אטקס, "החסידות בין אקסטזה למאגיה" של משה אידל ו"השער לאין" של נתנאל לדרברג. בריאיון לאריאל שנבל מ"מקור ראשון" סיפרה:

בראיון לסמדר שילוני מאתר "ynet" הוסיפה ברנדס:

## עטיפת הספר
עטיפת הספר צולמה ועוצבה על ידי אנה קנטור. על גבי העטיפה נראה בנה של ברנדס, אייל, כשהוא נושא על כתפיו את נכדת אחותה של ברנדס, מיקה.

## יציאה לאור ותפוצה
הספר יצא לאור ב-12 באוגוסט 2018 על ידי כנרת זמורה-ביתן דביר, מכר אלפי עותקים והגיע למקום השלישי ברשימת רבי המכר של צומת ספרים לשנת 2018 ולמקום השני ברשימת רבי המכר של סטימצקי לאותה שנה.

## קבלה ביקורתית
הפרופסור לספרות והעורך יגאל שוורץ התבטא כי "אדל" הוא ספרה החשוב והנועז ביותר של ברנדס, ועם זאת השוטף והקריא מכולם.

זהרה רון מ"גלובס" כתבה כי זהו ספר בעל "עלילה סוחפת" ו"רקע ההיסטורי מרתק". היא ציינה לשבח את העובדה שאף שהעלילה מתרחשת במאות ה-17 וה-18, אצל הבעל שם טוב אין הדרת נשים. בתו ואשתו ממלאות תפקיד חשוב בחייו, וגם בעלילת הספר. רון הוסיפה כי גם היא מסכימה שזהו ספרה הטוב ביותר של ברדנס קביעה שברנדס עצמה הסכימה עימה.

יוספה קמחי מ"מעריב" כתבה כי "נוכחותה של אדל כאשה שיש לה השפעה ונוכחות חזקה בחייו של אביה, הוגה החסידות, שופכת אור חדש על מקומן של נשים במרחב היהודי המסורתי", ובחדשות 13 נאמר כי יש בספר משהו שכל כך חסר הן בחילוניות האתאיסטית והן בדת הממוסדת.

לעומתם, תמר רותם מ"הארץ" כתבה כי הסופרת מתקשה ללכוד את משק כנפיה של המהפכה המחשבתית והחברתית האדירה שחוללה החסידות ביהדות והמהפך בדמותו של הבעל שם טוב דווקא גורע מכוחו.

## העיבוד למחזה

במהלך אירוע שנערך בתיאטרון "החאן" ניגשה יוצרת התיאטרון נתנאלה תירוש אל יוכי ברנדס ובקשה את ברכתה ליצירת עיבוד של הספר למחזה. ברדנס הסכימה אך אמרה שלא תוכל להתערב ביצירת המחזה. בראיון למתן ליונס מאתר "כיפה" סיפרה תירוש:

המחזה עובד על ידי נתנאלה תירוש ונדב סדקה, ומשתתפים בו מוריס כהן, יעל שרייבר, נופר לוינגר, שיר שנער, אילן חזן וגדי ויסברט בבימוי של נתנאלה תירוש ובהפקת הדס קדרון. הופעת הבכורה יועדה בתחילה להתבצע ב-14 במרץ בתיאטרון החאן בירושלים, אך לבסוף הועברה למוזיאון פעיל עין יעל בירושלים, והתרחשה ב-26 ביולי 2022.
## ראו גם
* שבע אימהות

## קישורים חיצוניים
* 
* 
* 
* 

## ביאורים

## הערות שוליים

קטגוריה:רומנים היסטוריים
קטגוריה:ספרי יוכי ברנדס
קטגוריה:ספרי הוצאת כנרת
קטגוריה:הבעל שם טוב
Now or Never

"**Now or Never**" הוא סינגל של הזמרת האמריקאית הלסי. השיר יצא ב-4 באפריל 2017 בהוצאת חברת התקליטים Astralwerks. השיר מופיע כסינגל המוביל של אלבום האולפן השני שלה, *[[Hopeless Fountain Kingdom]]*. השיר נכתב על ידי הלסי, סטארה, קשמיר קאט, בני בלנקו וניית'ן פרז, והופק על ידי קשמיר קאט, בני בלנקו וניית'ן פרז.

נכון לאוגוסט 2023, השיר הושמע למעלה מ-460 מיליון פעמים בספוטיפיי, ולמעלה מ-68 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי הלסי
קטגוריה:שירים שנכתבו על ידי ניית'ן פרז
קטגוריה:שירים שנכתבו על ידי סטארה
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:בלדות פופ
קטגוריה:שירי R&B עכשוויים
קטגוריה:סינגלים בהוצאת אסטרלוורקס
קטגוריה:סינגלים בהוצאת קפיטול רקורדס
זייבייר קוקס

**זייבייר קוקס** (באנגלית: **Xavier Cooks**; נולד ב-19 באוגוסט 1995) הוא כדורסלן אוסטרלי המשחק בעמדת הפאוור פורוורד.

## קריירה
קוקס נולד בבלאראט שבוויקטוריה, אוסטרליה, לאב כדורסלן עבר אפרו-אמריקאי ולאם אוסטרלית. ב-2014 עבר לארצות הברית, והצטרף לקבוצת הכדורסל של אוניברסיטת וינת'רופ. ב-15 בפברואר 2017 רשם דאבל דאבל של 20 נקודות ו-20 ריבאונדים, ולאחר מכן הפך לריבאונדר המוביל של האוניברסיטה בכל הזמנים. לאחר שלא נבחר בדראפט 2018 ב-NBA, הצטרף קוקס לסגל גולדן סטייט ווריורס לטורניר ליגת הקיץ של ה-NBA. לאחר שלא קיבל חוזה ב-NBA, חתם בווירצבורג באסקטס מליגת העל הגרמנית. בתום העונה שב לליגת הקיץ והתחרה עבור פיניקס סאנס. ביולי 2019 חתם בשטרסבורג הצרפתית, אך שוחרר מהקבוצה עקב פציעה וב-27 בנובמבר 2019 חתם בסידני קינגס מליגת העל האוסטרלית. הוא זכה עם הקבוצה בשתי אליפויות רצופות, בעונת 2021/2022 ובעונת 2022/2023, וזכה בתואר ה-MVP של ליגת העל האוסטרלית ב-2023 ובתואר ה-MVP של סדרת גמר ליגת העל האוסטרלית ב-2022. ב-18 במאי 2022, לאחר תום העונה באוסטרליה, חתם לזמן קצר בוולינגטון סיינטס מליגת העל הניו זילנדית החצי-מקצוענית.

ב-17 במרץ 2023, יומיים לאחר שזכה באליפות אוסטרליה, חתם קוקס בוושינגטון וויזארדס מה-NBA. הוא ערך את הופעת הבכורה שלו ב-NBA למחרת, ורשם שני ריבאונדים בחמש דקות וחצי בהפסד קבוצתו לסקרמנטו קינגס. ב-9 באפריל רשם 10 נקודות ו-14 ריבאונדים ב-35 דקות משחק נגד יוסטון רוקטס.

## סטטיסטיקות הקריירה
### בעונה הסדירה של ה-NBA

## קישורים חיצוניים

* 

## הערות שוליים

קטגוריה:כדורסלנים אוסטרלים
קטגוריה:כדורסלני אוניברסיטת וינת'רופ
קטגוריה:כדורסלני וירצבורג באסקטס
קטגוריה:כדורסלני סידני קינגס
קטגוריה:כדורסלני וושינגטון ויזארדס
קטגוריה:כדורסלני נבחרת אוסטרליה
קטגוריה:שחקני NBA שלא נבחרו בדראפט
קטגוריה:אוסטרלים שנולדו ב-1995
Say Something (שיר של ג'סטין טימברלייק)

"**Say Something**" הוא סינגל של הזמר-יוצר האמריקאי ג'סטין טימברלייק, בשיתוף פעולה עם הזמר-יוצר האמריקאי כריס סטייפלטון. השיר יצא ב-25 בינואר 2018 בהוצאת חברת התקליטים RCA רקורדס. השיר מופיע כסינגל השלישי מתוך אלבום האולפן החמישי של טימברלייק, *[[Man of the Woods]]*. השיר נכתב על ידי כריס סטייפלטון, ג'סטין טימברלייק, לארנס דופסון, דנג'ה וטימבלנד, והופק על ידי ג'סטין טימברלייק, לארנס דופסון, דנג'ה וטימבלנד.

נכון לאוגוסט 2023, השיר הושמע למעלה מ-471 מיליון פעמים בספוטיפיי, ולמעלה מ-411 מיליון פעמים ביוטיוב.

## פרסים ומועמדויות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:בלדות משנות ה-2010
קטגוריה:בלדות קאנטרי
קטגוריה:בלדות רוק
קטגוריה:שירי קאנטרי רוק
קטגוריה:סינגלים בהוצאת RCA רקורדס
רפורמיזם

**רפורמיזם** היא דוקטרינה פוליטית הדוגלת בשינוי של מערכת או מוסד קיימים במקום בביטולם והחלפתם באמצעות מהפכה. גישה זו מאפיינת חלק מתנועות השמאל-מרכז והימין-מרכז.

בעוד שבאגף השמאלי ניתן לזהות גישה זו עם חלק מהתנועות הסוציאל-דמוקרטיות, באגף הימני היא עשויה להיות מזוהה עם רעיונות כגון קפיטליזם קשוב.

## רפורמיזם בסוציאליזם
בתנועה הסוציאליסטית, הרפורמיזם הוא גישה לפיה שינויים הדרגתיים הנעשים באמצעות מוסדות קיימים יכולים להוביל בסופו של דבר לשינויים מהותיים במערכות הפוליטיות והכלכליות של החברה. הרפורמיזם בתנועה הסוציאליסטית צמח כניגוד לסוציאליזם המהפכני - הטוען כי מהפכה וביטול הסדר הקיים הם תנאי מקדים הכרחי לשינויים המבניים הדרושים להפיכת מערכת קפיטליסטית למערכת סוציאליסטית, שהיא שונה מבחינה איכותית. גישה רפורמיסטית מאפיינת רבות מהתנועת הסוציאל-דמוקרטיות, בייחוד את אלו הנכונות להקמת קואליציות גם עם גורמים שאינם פועליים כמו ליברלים ושמרנים.

הוויכוח בין הרפרמיסטים והמהפכנים בתנועה הסוציאליסטית הוא בן למעלה ממאה שנים. הביקורת המהפכנית העל הרפורמיזם מייחסת לו ניסיון להתגבר על המערכת הכלכלית הקפיטליסטית - תוך ניסיון לשפר את הקפיטליזם ובכך להפוך אותו יותר 'נסבל' עבור החברה. מצע המפלגה הסוציאל-דמוקרטית של גרמניה (SPD) מ-1875 הציע כי יש לאמץ 'כל אמצעי חוקי' בדרך לקידום חברה סוציאליסטית. קרל מרקס מתח על גישה זו ביקורת חריפה. אדוארד ברנשטיין שהוביל את המפלגה דיבר על 'סוציאליזם אבולוציוני' במקום 'סוציאליזם רבולוציוני'. אחת הדוברות התקיפות כנגדו וכנגד הרפורמיזם הייתה רוזה לוקסמבורג שטענה כי הקפיטליזם "מתחזק על ידי התפתחותן של רפורמות חברתיות". ברוח דומה, סטן פרקר מהמפלגה הסוציאליסטית של בריטניה טוען כי רפורמות מהוות הסחת אנרגיה עבור הסוציאליסטים והן מוגבלות מכיוון שעליהן לדבוק בהיגיון של הקפיטליזם.

גם הגישה הקיינסיאנית לניהול הכלכלה של מפלגת הלייבור הבריטית נתפסה כגישה רפורמיסטית המבקשת לתקן את הקפיטליזם אך לא לבטלו.

## ראו גם
* רוויזיוניזם (מרקסיזם)
* קיצוניות ורדיקליזם
* מרקסיזם מרכזי
* רפורמיסטים איראנים

## הערות שוליים

קטגוריה:ספקטרום פוליטי
קטגוריה:מדע המדינה
קטגוריה:סוציאליזם
קטגוריה:מרכז פוליטי
יחסי גינאה ביסאו – שוודיה

**יחסי גינאה ביסאו – שוודיה** הם היחסים הדיפלומטיים בין גינאה ביסאו ושוודיה. שגריר שוודיה בפורטוגל אחראי על יחסי המדינה עם גינאה ביסאו. גינאה ביסאו מוסמכת לשוודיה משגרירותה בבריסל ומקיימת קונסוליית כבוד בסטוקהולם.

## היסטוריה
### טרם קבלת העצמאות של גינאה ביסאו
היחסים בין שוודיה לבין מה שייהפך בעתיד לגינאה ביסאו החלו עוד בשנות ה-60 של המאה ה-20. ב-1960 החלו להשתפר יחסיהם הכלכליים של שוודיה ושל פורטוגל, ששלטה בגינאה ביסאו. ב-1950 0.04% מסך הייבוא השוודי הגיע ממושבותיה של פורטוגל באפריקה, סך של 2.3 מיליון קרונות שוודיות. ב-1960 ירד סך הייבוא מאזורים אלה לשוודיה על 0.03% מכל המדינות שמהן ייבאה שוודיה מוצרים, אך הייצוא משוודיה לאזורים אלה האמיר לכדי 0.08%.

המפלגה הראשונה שקראה לעצמאות המושבות באפריקה וקיבלה תמיכה משוודיה הייתה מפלגת PAIGC, שקראה לעצמאותה של גינאה ביסאו. יחסים אלה כוננו עוד בראשית שנות ה-60, כשאמילקר קברל, ראש תנועת העצמאות במערב אפריקה, ביקש מעיתונאי שוודי להירתם למאבק למען עצמאות גינאה ביסאו. ב-1967 ביקר מזכירה הבין-לאומי של מפלגת הסוציאל-דמוקרטים השוודית בפורטוגל. לאחר שובו הוא קרא לחברי מפלגתו לתמוך במפלגת PAIGC.

### לאחר קבלת העצמאות של גינאה ביסאו
גינאה ביסאו הפכה למדינה עצמאית ב-24 בספטמבר 1973. באותה העת, מפלגת PAIGC עדיין נלחמה מול הכוחות המזוינים של פורטוגל במדינה. בשוודיה, קבוצות כמו מפלגת השמאל ותנועת הסולידריות של קבוצות אפריקה, קראו לממשלת שוודיה להכיר בגינאה ביסאו. עם זאת, יחסים דיפלומטיים כוננו בין שתי המדינות ב-9 באוגוסט 1974 (בעקבות מהפכת הציפורנים), היחסים כוננו חודש לפני שפורטוגל חזרה בה מתביעותיה מהאזור.

לאחר עצמאותה של גינאה ביסאו, היחסים הכלכליים בין שתי המדינות התרכזו סביב הסיוע של שוודיה למען פיתוחה של גינאה ביסאו. לאחר ההכרה בעצמאות גינאה ביסאו, היא הייתה המדינה המערב אפריקאית היחידה שהוגדרה כ'מדינת תוכנית' לסיוע לפיתוח שוודי.

## הערות שוליים

קטגוריה:ערכים ללא קטגוריות פיזיות - יחסי חוץ
שייטת סיירות המערכה הראשונה

ממוזער| אה"מ ריפאלס
**שייטת סיירות המערכה הראשונה** הייתה שייטת של הצי המלכותי של סיירות מערכה ששירתה כחלק מהצי הגדול במהלך מלחמת העולם הראשונה. היא הוקמה ב-1909 כשייטת הסיירות הראשונה ושונתה ב-1913 לשייטת סיירות המערכה הראשונה. היא השתתפה בקרבות מפרץ הלגולנד, שרטון דוגר ויוטלנד. לאחר תום המלחמה היא הפכה לשייטת סיירות המערכה היחידה.

## הקמה
שתי סיירות המערכה הבריטיות הראשונות מסדרת אינווינסיבל - אינפלקסיבל ואינדומיטבל - הוזמנו לפיקוד נור של צי הבית באוקטובר 1908. בתחילת 1909 הפכה פלגת נור לפלגה הראשונה של צי הבית שאורגן מחדש, ואינפלקסיבל ואינדומיטבל הועברו לשייטת הסיירות הראשונה החדשה במרץ 1909; אליהם הצטרפה אחותם אינווינסיבל שבנייתה הסתיימה לאחרונה. כמו כן חלק מהשייטת היו הסיירות המשוריינות מינוטאור ודרייק (ספינת הדגל). אדמירל משנה סטנלי קולוויל קיבל את הפיקוד על השייטת ב-24 בפברואר והעביר את דגלו לאינדומיטבל ב-29 ביולי. לאחר מכן הפכה דרייק לספינת הדגל של שייטת הסיירות החמישית בצי האטלנטי.

ב-24 בפברואר 1911, אדמירל משנה לואיס ביילי קיבל על עצמואת הפיקוד על שייטת הסיירות הראשונה, שאליה הצטרפה בפברואר אינדפטיגבל החדשה מסדרת אינדפטיגבל. עם הצטרפותה ב-4 ביוני 1912, הפכה לאיון לספינת הדגל של אדמירל ביילי. פרינסס רויאל הצטרפה ב-14 בנובמבר. ארגון מחדש של הצי שינה את שמה של שייטת הסיירות הראשונה לשייטת סיירות המערכה הראשונה ב-1 בינואר 1913. במהלך 1913 עזבו בהדרגה כל סיירות המערכה הוותיקות יותר כדי להצטרף לשייטת סיירות המערכה השנייה בצי הים התיכון. אדמירל משנה דייוויד ביטי נבחר לפקד על השייטת והחליף את ביילי ב-1 במרץ 1913. האחות הקרובה של סדרת לאיון - קווין מרי הצטרפה ב-4 בספטמבר.

## מלחמת העולם הראשונה
שייטת סיירות המערכה הראשונה בפרוץ המלחמה הורכבה מארבע סיירות המערכה החדשות ביותר בצי המלכותי. ב-3 באוקטובר, הצטרפה אליה טייגר שהושלמה לאחרונה. השייטת השתתפה בקרב מפרץ הלגולנד המוצלח נגד הצי הקיסרי הגרמני ב-28 באוגוסט 1914 והשתתפה בניסיון המופרע להעסיק את הגרמנים במהלך הפגזתם על סקרבורו, ויטבי והרטליפול ב-16 בדצמבר. ב-15 בינואר 1915, ניו זילנד עזבה כדי להפוך לספינת הדגל של שייטת סיירות המערכה השנייה והצטרפה אליה אינדומיטבל, ששירתה עם השייטת הראשונה במהלך השנה החדשה.

הטייסת השתתפה בקרב שרטון דוגר, שם הכריחו סיירות המערכה של ביטי את הגרמנים לסגת, ותוך כדי כך הטביעו את הסיירת המשוריינת הגרמנית SMS בליכר, בעוד שללאיון נגרם נזק כבד. כתוצאה מהקרב, בפברואר אורגנו מחדש כוח סיירות המערכה, והוקם צי סיירות המערכה (BCF), כאשר ביטי מונה מחדש לפקד עליו. קפטן אוסמונד ברוק מפרינסס רויאל מונה לקומודור, דרגה ראשונה וקיבל את הפיקוד על שייטת סיירות המערכה הראשונה, עד שהועלה לדרגת אדמירל משנה במרץ. בקרב יוטלנד ב-31 במאי 1916, כל הספינות נפגעו מירי הפגזים הגרמניים, כאשר שייטת סיירות המערכה הראשונה בפיקודו של אדמירל ברוק וביטי בלאיון הובילו את המערך הבריטי נגד האויב. בתחילת הפעולה, קווין מרי אבדה וכל הצוות שלה נהרג מלבד 21 ניצולים. שתי סיירות מערכה נוספים - אינווינסיבל ואינפטיגבל - הוטבעו במהלך הקרב.

האבדות של השייטת הושלמו על ידי הגעתם של סיירות המערכה החדשות ריפאלס ורינואון בספטמבר 1916 וינואר 1917 בהתאמה. ברוק הוחלף על ידי אדמירל משנה ריצ'רד פ. פילימור. כשפילימור עזב כדי להיות אדמירל משנה, נושאות מטוסים, הוא הוחלף על ידי אדמירל משנה הנרי אוליבר ב-14 במרץ 1918.

## מפקדים
בעלי תפקידים כלולים:

## הערות שוליים

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
נחום פריטל

**נחום (חומי) פריטל** הוא ספורטאי ורקדן פאראלימפי.

פריטל הוא נכה צה"ל. ב התחרה באתלטיקה בתחרות הטלת כידון בדרגת נכות 3 ודורג במקום ה-11 עם תוצאה של 16.70 מטר.

היה שותף בשנת 1994 להקמת מועדון סקי לנכים ובעקבותיו לפיתוח תחום ספורט אתגרי לבעלי מוגבלויות וממייסדיה של עמותת אתגרים.

פריטל פעיל תחרותית בריקוד בכיסא גלגלים ומתאמן בבית הלוחם בתל אביב. בשנים 2015 ו-2017 השתתף באליפות העולם. בתחרויות אחרות זכה להישגים ובשנת 2021 זכה במדליית כסף בריקודים לטיניים בקטגוריית רקדן בודד.

בשנת 2011 השתתף ורקד במחזמר שהוצג בגרמניה.

פריטל גר בירושלים ומוסמך בעריכת דין.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)